
Megfogó sajátfrekvenciájának számítása végeselem módszerrel

Kulcsszavak: Sajátfrekvencia; megfogó; Ansys; modal; rezgésdiagnosztika
A dolgozatomban az Ecotech Nonprofit Zrt. Élettartam Vizsgáló Laboratóriumában használt, a rázandó mintához tervezett megfogó eszköz modális analízisét végeztem el az Ansys szoftver segítségével. Az elemzés célja a megfogó sajátfrekvenciáinak és lengésképeinek vizsgálata volt, ami alapján megítélhető a megfogó stabilitása és megfelelősége a rezgéstesztelési folyamatokhoz.
A dolgozat elején ismertettem a kutatás célját, amely a modális analízis elvégzése és a sajátfrekvencia meghatározása egy speciális rezgésdiagnosztikai megfogón. Ezután ismertettem a megfogó eszközt. A modális analízist az Ansys végeselem-módszerével készítettem, részletesen ismertetve annak menetét, elméleti háttereit és a szimulációban beállított paramétereket.
A megfogó modális analízisben kapott sajátfrekvenciáit, ezután egy LDS rázógéppel végzett véletlenszerű (Random) és pásztázó szinuszos (Sweept Sine) vibrációs teszttel ellenőriztem, a teszt menetét részletesen ismertettem. Az eredmények egybevágtak, és a megfogó sajátfrekvenciáját egy százalékon belüli pontossággal 2260 Hz-nek ítéltem meg.
Összességében a dolgozat célját sikeresen teljesítettem, a sajátfrekvencia pontos meghatározását az Ansys szimuláció és a laboratóriumi tesztek is igazolták.



